UMA NAROMAN BA POVU REGULAR UNIDADE 9 FAZE DARUAK (2022) OFISIALMENTE INAUGURA HUSI MINISTRO DA ADMINISTRASAUN ESTATAL IHA SUKU MANUTASI MUNISÍPIU AINARO
<p>Ainaro - Tersa  feira, 11/04/2023
Programa VIII Governu Konstitusional ho naran Uma Naroman ba Povu regular nebe'e hahu implementa iha tinan 2021 to'o agora (red-2022) iha Teretorio Nasional liu husi Dirasaun Sekretariadu Tekniku PNDS do Ministerio da Administração Estatal benefisia ona ba Povu (Benefisiariu) hamutuk 5254 (rihun lima atua rua lima nulu resin haat). 
Iha Loron Tersa feira 11/03/2023, Dr. Miguel Pereira de Carvalho atual Ministro MAE akompanha husi Sekretaria Ezekutiva ST-PNDS hamutuk ho Administrador Municipiu Ainaro no Adminstrador Postu Administrativo Ainaro Vila ofisialmente asina plaka simbolikamente inaugura Uma Naroman ba Povu Unidade 1 representa Uma 8 seluk iha Suku Manutasi, Postu Administrativu Ainaro Vila.
Iha tinan 2021, Uma Naroman ba Povu (UNP) nebe'e konstrui iha Suku 7 parte ba Postu Ainaro Vila hamutuk Unidade 21, tuir mai ba tinan 2022 Unidade 64 no ba tinan 2023 antes mandatu VIII Governu ida ne'e remata sei konstrui tan Uma Naroman ba Povu hamutuk Unidade 66. 
Wainhira dadalia ho Benefiaiariu sira, Ministro MAE hato'o ninia sentimento kontenti tamba bele mai hamutuk ho komunidade Suku Manutasi entrega Uma Naroman ba Povu ba Benefisiariu nain 9 liu husi seremonia inaugurasaun refere. Iha Biban ne'e Benefiaiariu sira mos hato'o agradese klean ba VIII Governu Konstitusional nebe'e lidera husi Jeneral Taur Matan Ruak liu husi MAE no ST-PNDS. 
Alende liafuan agradesementu, Benefisariu sira mos nafatin tau Esperansa ba Governu atu fo Ajuda no tulun ba sira nia maluk seluk nebe'e seidauk hetan oportunidade hanesan sira nain 9 iha Suku Manutasi. 
"Ami mos husu ba Governu atu kontinua halo uma ida hanesan ami hetan ne'e ba ami nia maluk sira ne'ebé mak seidauk hetan, atu nune'e labele iha diskrimanasaun iha ami nia le'et." tenik sira. 
</p>
Iha seremonia inaugurasaun UNP ne'e hetan partisipasaun mos husi representante Xefe Gabinete Ministro MAE, Diretores Nasional do MAE, Diretores linhas Municipais,  liderança Komunutaria, Xefe Aldeia, Ekipa.Jestaun Suku, Diretor Serviço Municipiu Apoiu PNDS no fungsionariu PNDS Municipiu no Postu, Komandante PNTL Munisipiu Ainaro ho ninia Estrutura, Amo Paroku Ainaro, Lia Nain sira nomós Komunidade Suku Manutasi, Postu Administrativo Ainaro Vila, Munisípiu Ainaro.
Offisial Media PNDS
<a rel="nofollow" class="external text" href="https://www.facebook.com/permalink.php?story_fbid=pfbid02K5E8QFmxXDUojPb8HfjSoHNESXNb9RG8mnuwqQrCsbqZ8ntR4ByCDa7JFdwom4Erl&amp;id=100064589237868">Offisial Media PNDS</a>